"16 isimo 3: lapho siqhuba isifundo sebhayibheli, singamyeka umfundi afunde izimpendulo ezisencwadini eyinsiza kufunda ibhayibheli. nokho, uma senza kanjalo singase sikuthiye ukukhula kwakhe okungokomoya. kanjani? ngoba umfundi ofunda izimpendulo ngaphandle kokuzindla ngazo cishe ngeke abe nezimpande ezijulile ngokomoya. angagcina enjengesitshalo esibunayo lapho kufika ukushisa okuwukuphikiswa. (math. 13:20, 21) ukuze lokho kungenzeki, kudingeka simbuze umfundi ukuthi uzizwa kanjani ngalokho akufundayo. zama ukuthola ukuthi yena uyavumelana yini nalokho akufundayo. okubaluleke nakakhulu ukumcela achaze ukuthi kungani evumelana noma engavumelani nakho. yibe usumsiza ukuba acabange ngemibhalo ukuze ekugcineni akwazi ukufinyelela eziphethweni ezinembile. (heb. 5:14) uma sisebenzisa imibuzo ngokuphumelelayo, abantu esibafundisayo cishe bayoba nezimpande ezigxilile okholweni futhi bakwazi ukumelana nalabo abayobaphikisa noma bazame ukubadukisa. (kol. 2:6--8) yini enye esingayenza ukuze sifeze indima yethu njengabavangeli? "kule noveli sithola abalingiswa ababhekene nezinselelo ezinzima empilweni: ubuntandane, ukubukelwa phansi, ubugebengu nokuswelakala komsebenzi, imali yokufunda, njalonjalo. kule ndaba sithola abalingiswa bezabalaza, bephokophelele impumelelo. abanye sibathola bedlala ngamathuba, begcina bengabanga wutho emphakathini, kokunye bafele emanyaleni. siyabathola nabalingiswa abanobuntu, uzwelo, ukungabandlululi nokuzimisela ukukhuphula abanye. konke lokhu kwenza le noveli ihlabahlose, ingabekeki phansi umfundi engasizwanga isiphetho sendaba.